Ísland mætir Frakklandi í dag í milliriðli heimsmeistaramótsins í handbolta í Egyptalandi. Leikmenn íslenska liðsins segja að ef sóknarleikur liðsins nær sér á strik sé vel hægt að stríða ægisterku liði Frakka.
Frakkar hafa unnið alla leiki sína á mótinu til þessa og sitja á toppi riðilsins með 6 stig. Ísland er með tvö. Franska liðið hefur þó sýnt veikleikamerki í nokkrum leikjum en samt landað sigri. Varnarleikur íslenska liðsins hefur verið til fyrirmyndar á mótinu í ár og það verður grunnurinn sem verður byggt á í dag.
Sagði Arnór Þór Gunnarsson, fyrirliði, áður heyrðum við í Ólafi Guðmundssyni. Leikur Íslands og Frakklands er klukkan fimm í dag og er í beinni útsendingu RÚV og Rásar 2, upphitun hefst á í HM stofunni á RÚV klukkan hálffimm.
Fjórir leikir fóru fram í gærkvöldi í úrvalsdeild karla í körfubolta. Grindavík lagði Hauka með 82 stigum gegn 75 og hafa Grindvíkingar unnið alla leiki sína í deildinni. ÍR vann Þór frá Akureyri 105-90, KR lagði Hött 113-108 og Valur vann Tindastól fyrir norðan, 77-71. Gríndavík er í efsta sæti deildarinnar með 8 stig, tveimur meira en Keflavík, Stjarnan og ÍR. Keflavík og Stjarnan eiga leik til góða en síðustu tveir leikir fjórðu umferðar eru í kvöld. Stjarnan tekur á móti Þór Þorlákshöfn og Keflavík sækir Njarðvík heim í grannaslag.
Liverpool fatast enn flugið í ensku úrvalsdeildinni í fótbolta og í gærkvöldi beið liðið lægri hlut gegn Burnley á heimavelli sínum með einum marki gegn engu. Þetta var fyrsta tap Liverpool á heimavelli í úrvalsdeildinni síðan 23. apríl 2017 eða í 76 leikjum. Liverpool hefur auk þess ekki skorað í síðustu fjórum leikjum sínum. Jóhann Berg Guðmundsson spilaði síðustu 25 mínútur leiksins fyrir Burnley. Liverpool er í fjórða sæti eftir tapið en næstu lið eiga leiki til góða á Liverpool og geta komist upp fyrir meistarana. Burnley lyfti sér úr 17. sæti í það 16. með sigrinum.
Ísland mætir Frakklandi í dag í milliriðli heimsmeistaramótsins í handbolta í Egyptalandi. 